เรื่องร้องเรียน: ข้างบ้านผมได้มีการ เช่าตึกสำหรับอยู่อาศัย ที่ติดกันเปลี่ยนเป็น โรงงานเย็บผ้า ทำให้เกิดปัญหาต่างๆ ทั้งด้านมลพิษในอากาศจากเศษละอองด้ายที่เปลี่ยวในอากาศ และมลพิษทางเสียงที่ จักรเย็บผ้า อีกทั้งแรงสั่นสะเทือนที่เกิดจาก เครื่องจักรเย็บผ้าอีกด้วย ซ้ำร้าย ทางโรงงาน ยังทำงานเย็บผ้าล่วงเวลาวิกาล ทำให้ไม่สามารถนอนหลับพักผ่อนได้เต็มที่ และทางโรงงานได้ทำการเช่าอาคารภายใน บริเวณดังกล่าวมากกว่า 1หลัง เป็นโรงงานเย็บผ้าทั้งหมด จึงขอความกรุณาให้ช่วยตรวจสอบความถูกต้องในการดำเนินงาน ของ ทางโรงงานเย็บผ้าด้วยครับ
การดำเนินการของเจ้าหน้าที่: ได้ตรวจสอบแล้วพบว่าการเย็บผ้ามีจักรจำนวน 4 ตัว ซึ่งไม่เข้าข่ายเป็นโรงงาน และไม่เข้าข่ายที่ต้องขอใบอนุญาตประกอบกิจการฯ ขณะตรวจสอบยังไม่พบเสียงดังรบกวน โดยได้แนะนำให้หาวัสดุมารองขาโต๊ะเย็บผ้าและหลีกเลี่ยงการส่งเสียงดังในยามวิกาล
ความเห็นของผู้แจ้ง: ขอขอบคุณ เจ้าหน้าที่ ที่ใส่ใจ ให้ความสำคัญ ต่อ ความเดือดร้อนของประชาชน   แต่หากว่า เจ้าของกิจการดังกล่าว ไม่ได้แจ้งว่ามีกิจการเย็บผ้า มากกว่า 1 แห่ง ในพื้นที่ใกล้เคียง หากเกิดปัญหาอาจต้องรบกวน  เจ้าหน้าที่ ลงพื้นที่ตรวจสอบในภายหลัง
พื้นที่: แขวงอนุสาวรีย์ เขตบางเขน กรุงเทพมหานคร